हरिशंकर परसाई ने प्रेमचंद्र के व्यक्तित्व का चित्रण बेहद आकर्षक रूप में किया है। उनके व्यक्तित्व की कुछ विशेषताएँ सामने आती हैं उदाहरणार्थ; प्रेमचंद को किसी भी प्रकार का दिखावा पसंद नहीं था। यहाँ तक कि उन्होंने फ़ोटो खिंचाते समय भी दिखावे को कोई महत्व नहीं दिया और वे जैसे थे उसी प्रकार अपनी फ़ोटो खिंचवाई।प्रेमचंद एक महान लेखक होने के बावजूद धन संपदा से परिपूर्ण नहीं थे।
उनका जीवन सादगी से भरपूर था।वह एक साहसी व्यक्ति थे और वे परिस्थितियों का मुक़ाबला करना जानते थे। वे कभी भी अपनी सच्चाई को छिपाना नहीं चाहते थे और वे जैसे थे वैसे ही सबको नज़र आते थे।प्रेमचंद किसी भी जगह या परिस्थिति में समझौते को महत्व नहीं देते थे। वह जीवन की यथार्थता को जानते थे और उसी के अनुसार अपना जीवन व्यतीत करते थे।